Konkursą skelbia: Marijampolės „Žiburėlio” mokykla-daugiafunkcis centras (toliau- Centras), įmonės kodas 190450418, adresas: Juknevičiaus g. 82, Marijampolė 68192, tel. 8 637 37339

**Konkursas skelbiamas direktoriaus pavaduotojo ūkiui pareigoms užimti, 1 etatas.**

Pareigybės grupė – biudžetinės įstaigos vadovo pavaduotojas.  
Pareigybės lygis – A2.

**Darbo užmokestis:**

Nustatomas vadovaujantis Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą 2017 m. sausio 17 d. įstatymo Nr. XIII-198, 3 priedu (suvestinė redakcija 2023-01-01 iki 2023-03-31).

Pareigybės paskirtis – rūpintis Centro priežiūra, saugumu, atnaujinimu, aprūpinimu materialiniais resursais, planuoti ir atlikti ūkines operacijas, viešuosius pirkimus, organizuoti ir prižiūrėti aptarnaujančio personalo darbą.

**Darbo pobūdis:**

* organizuoja aptarnaujančio personalo darbą Centre, supažindina darbuotojus su priešgaisrinės saugos ir darbų saugos reikalavimais, organizuoja civilinės saugos mokymus ir tvarko dokumentus;
* vykdo pastatų, patalpų techninės būklės, teritorijos priežiūrą, materialinių vertybių apsaugą ir apskaitą;
* tvarko viešųjų pirkimų dokumentus ir atlieka viešųjų pirkimų organizatoriaus funkcijas;

organizuoja reikalingų Centro veiklai tyrimų ir patikrų atlikimą;

* pastebėjus ar įtarus smurtą, prievartos, seksualinio išnaudojimo ar patyčių apraiškas, vadovaujasi Centro vadovo patvirtinta „Pranešimų apie smurtą ir priekabiavimą teikimo bei nagrinėjimo tvarka“;
* vykdo kitus su Centro funkcijomis susijusius nenuolatinio pobūdžio Centro direktoriaus pavedimus ir užduotis, tam, kad būtų pasiekti Centro strateginiai tikslai;
* teikia siūlymus rengiant investicinius projektų aprašymus.

**Kvalifikaciniai reikalavimai:**

* turėti ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam prilygintą išsilavinimą arba aukštąjį koleginį išsilavinimą su profesinio bakalauro kvalifikaciniu laipsniu ar jam prilygintą išsilavinimą;
* išmanyti ir gebėti taikyti Lietuvos Respublikos įstatymus, Darbo kodeksą, Vyriausybės nutarimus, Vyriausybės nutarimus, Darbuotojų saugos ir sveikatos, Civilinės saugos, Gaisrinės saugos įstatymus, švietimo įstaigų ūkinę veiklą reglamentuojančius dokumentus bei kitus teisės aktus, žinoti „Geros higienos praktikos taisykles viešojo maitinimo įmonėms“;
* gebėti savarankiškai vykdyti darbo pobūdį atitinkančias funkcijas, gebėti sklandžiai dėstyti mintis raštu ir žodžiu valstybine kalba;
* mokėti dirbti su operacinėmis sistemomis ir taikomosiomis programomis;
* sugebėti spręsti techninius klausimus, turėti darbo organizavimo pagrindus;
* mokėti rengti darbuotojų saugos ir sveikatos, gaisrinės saugos ir kitas instrukcijas;
* gebėti savarankiškai planuoti ir organizuoti savo ir pavaldžių darbuotojų veiklą;
* mokėti kaupti, sisteminti, apibendrinti, analizuoti informaciją, pateikti išvadas, rengti ataskaitas, dokumentus, spręsti iškilusias problemas;
* gebėti dirbti komandoje, bendrauti ir bendradarbiauti.

**Pageidautini privalumai:**

* priešgaisrinės saugos pažymėjimas;
* darbų saugos pažymėjimas;
* civilinės saugos pažymėjimas;

**Pretendentų atrankos būdas: testas žodžiu**

**Pretendentai privalo pateikti šiuos dokumentus:**1. Užpildytą pretendento anketos formą (pavyzdys patvirtintas 2017 m. birželio 21 d. Lietuvos Respublikos Vyriausybės nutarimu Nr. 496);  
2. Asmens tapatybę ir išsilavinimą patvirtinančių dokumentų kopijas;

3. Gyvenimo aprašymą, parengtą*Europass* *CV* formatu lietuvių kalba;

4. Vadovaujamo darbo patirtį patvirtinančio dokumento kopiją;

5. Kompiuterinio raštingumo sertifikato kopiją;

6. Profesinę patirtį pagrindžiantį dokumentą arba kitų dokumentų, liudijančių kvalifikacinių reikalavimų atitikimą ir pageidautinų privalumų kopijas (jeigu tokius dokumentus turi).

**Pretendentai dokumentus teikia el. būdu (per VATIS Prašymų teikimo modulį).**

Nuorodą į skelbimą <https://portalas.vtd.lt/lt/direktoriaus-pavaduotojas-ukiui-322;858520.html>

Skelbimas galioja ir dokumentai priimami 14 kalendorinių dienų nuo konkurso paskelbimo dienos t.y. nuo 2023-02-03 iki 2023-02-16.

Išsamesnė informacija apie skelbiamą konkursą teikiama darbo dienomis 14.00-17.00 val.

Pretendentams, kurie atitiks konkurso skelbime nustatytus reikalavimus, pranešimai apie dalyvavimą konkurse bus išsiųsti jų nurodytu elektroniniu paštu individualiai.

Skelbimo Nr. 85852